title: Komisijas Īstenošanas regula (ES) 2016/1089 (2016. gada 5. jūlijs), ar ko vara (I) oksīdu apstiprina par 21. produkta veida biocīdos lietojamu esošu aktīvo vielu (Dokuments attiecas uz EEZ)

text:
               6.7.2016

               LV

               Eiropas Savienības Oficiālais Vēstnesis

               L 180/25

         KOMISIJAS ĪSTENOŠANAS REGULA (ES) 2016/1089
   (2016. gada 5. jūlijs),
   ar ko vara (I) oksīdu apstiprina par 21. produkta veida biocīdos lietojamu esošu aktīvo vielu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:

               (1)

               Ar Komisijas Deleģēto regulu (ES) Nr. 1062/2014 (2) izveidots to esošo aktīvo vielu saraksts, kuras jānovērtē, lai lemtu par to iespējamu apstiprināšanu lietošanai biocīdos. Vara (I) oksīds ir šajā sarakstā.

               (2)

               Vara (I) oksīds ir novērtēts lietošanai biocīdos, kas pieder pie Regulas (ES) Nr. 528/2012 V pielikumā aprakstītā 21. produkta veida “Pretapaugšanas līdzekļi”.

               (3)

               Par kompetento novērtētājiestādi tika izraudzīta Francija, un tā 2014. gada 31. oktobrī iesniedza novērtējuma ziņojumu kopā ar saviem ieteikumiem.

               (4)

               Saskaņā ar Deleģētās regulas (ES) Nr. 1062/2014 7. panta 2. punktu, ņemot vērā kompetentās novērtētājiestādes secinājumus, Biocīdu komiteja 2015. gada 9. decembrī formulēja Eiropas Ķimikāliju aģentūras atzinumu.

               (5)

               Saskaņā ar minēto atzinumu 21. produkta veida biocīdi, kas satur vara (I) oksīdu, varētu atbilst Regulas (ES) Nr. 528/2012 19. panta 1. punkta b) apakšpunkta prasībām, ja vien attiecībā uz to lietošanu tiek ievērotas noteiktas specifikācijas un nosacījumi.

               (6)

               Papildus ir jāapstiprina, vai ir pieņemami ar pretapaugšanas līdzekļu lietošanu saistītie riski un vai ir piemēroti ierosinātie riska mazināšanas pasākumi. Lai esošo pretapaugšanas aktīvo vielu apstiprinājumu atjaunošanas reizē būtu vieglāk pārskatīt un salīdzināt ar minētajām vielām saistīto risku un ieguvumus, kā arī piemērotos riska mazināšanas pasākumus, attiecībā uz visām šīm vielām būtu vajadzīgs viens un tas pats apstiprinājuma beigu datums.

               (7)

               Tāpēc ir lietderīgi vara (I) oksīdu apstiprināt lietošanai 21. produkta veida biocīdos ar noteikumu, ka tiek ievērotas noteiktas specifikācijas un nosacījumi.

               (8)

               Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno prasību izpildei nepieciešamos sagatavošanās pasākumus.

               (9)

               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Vara (I) oksīdu apstiprina par aktīvo vielu lietošanai 21. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 5. jūlijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 167, 27.6.2012., 1. lpp.

      (2)  Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).

      PIELIKUMS

                  Vispārpieņemtais nosaukums

                     IUPAC nosaukums
                  Identifikācijas numuri

                  Aktīvās vielas minimālā tīrības pakāpe (1)

                  Apstiprināšanas datums

                  Apstiprinājuma beigu datums

                  Produkta veids

                  Īpašie nosacījumi

                  Vara (I) oksīds

                     IUPAC nosaukums:
                  Vara (I) oksīds
                  EK Nr.: 215-270-7

                     CAS Nr.: 1317-39-1

                  94,2 masas %

                  2018. gada 1. janvāris

                  2025. gada 31. decembris

                  21

                  Produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti.
                  Ja produktus, kas satur vara (I) oksīdu, vēlāk atļauj lietot neprofesionāliem lietotājiem, tad personas, kuras vara (I) oksīdu saturošus produktus dara pieejamus tirgū neprofesionāliem lietotājiem, raugās, lai produkti tiktu piegādāti kopā ar attiecīgiem cimdiem.
                  Lai attiecībā uz biocīdiem saņemtu atļauju, izpilda šādus nosacījumus:

                              1)

                              rūpnieciskiem vai profesionāliem lietotājiem nosaka drošas darba metodes un attiecīgus organizatoriskus pasākumus; ja citādā veidā ekspozīciju līdz pieņemamam līmenim samazināt nav iespējams, produktus lieto, izmantojot piemērotus individuālos aizsardzības līdzekļus;

                              2)

                              marķējumā un attiecīgā gadījumā arī lietošanas instrukcijās norāda, ka apstrādātās virsmas pirms to nožūšanas jāsargā no bērniem;

                              3)

                              atļauto produktu marķējumā un attiecīgā gadījumā arī to drošības datu lapās norāda, ka lietošanu, apkopi un remontu veic ierobežotā zonā uz cietas, ūdensnecaurlaidīgas pamatnes ar aizsargsienu vai uz augsnes, kas pārklāta ar ūdensnecaurlaidīgu materiālu, lai novērstu noplūdi un līdz minimumam samazinātu emisiju apkārtējā vidē, un ka jebkādas vara (I) oksīdu saturošas noplūdes vai atkritumus savāc atkārtotai izmantošanai vai likvidēšanai;

                              4)

                              attiecībā uz produktiem, kuru atliekas var nonākt pārtikā vai dzīvnieku barībā, pārliecinās, vai nav nepieciešams saskaņā ar Eiropas Parlamenta un Padomes Regulu (EK) Nr. 470/2009 (2) vai Eiropas Parlamenta vai Padomes Regulu (EK) Nr. 396/2005 (3) noteikt jaunus vai grozīt esošos maksimāli pieļaujamos atlieku daudzumus (MAL), un veic visus attiecīgos riska mazināšanas pasākumus, kas nodrošina, ka piemērojamie MAL netiek pārsniegti.

         (1)  Šajā slejā norādītā tīrības pakāpe ir saskaņā ar Regulas (ES) Nr. 528/2012 89. panta 1. punktu veiktajā novērtēšanā izmantotās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.

         (2)  Eiropas Parlamenta un Padomes 2009. gada 6. maija Regula (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (OV L 152, 16.6.2009., 11. lpp.).

         (3)  Eiropas Parlamenta un Padomes 2005. gada 23. februāra Regula (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).


title: Padomes Īstenošanas regula (ES) Nr. 673/2012 ( 2012. gada 23. jūlijs ), ar ko īsteno 32. panta 1. punktu Regulā (ES) Nr. 36/2012 par ierobežojošiem pasākumiem saistībā ar situāciju Sīrijā

text:
               24.7.2012

               LV

               Eiropas Savienības Oficiālais Vēstnesis

               L 196/8

         PADOMES ĪSTENOŠANAS REGULA (ES) Nr. 673/2012
   (2012. gada 23. jūlijs),
   ar ko īsteno 32. panta 1. punktu Regulā (ES) Nr. 36/2012 par ierobežojošiem pasākumiem saistībā ar situāciju Sīrijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Regulu (ES) Nr. 36/2012 (1) un jo īpaši tās 32. panta 1. punktu,
   tā kā:

               (1)

               Padome 2012. gada 18. janvārī pieņēma Regulu (ES) Nr. 36/2012.

               (2)

               Ņemot vērā situācijas nopietnību Sīrijā un saskaņā ar Padomes Īstenošanas lēmumu 2012/424/KĀDP (2012. gada 23. jūlijs), ar ko īsteno Padomes Lēmumu 2011/782/KĀDP par ierobežojošiem pasākumiem pret Sīriju (2), Regulas (ES) Nr. 36/2012 II pielikumā iekļautais to fizisko un juridisko personu, vienību vai struktūru saraksts, kam piemēro ierobežojošus pasākumus, būtu jāpapildina ar jaunām personām un vienībām,

         IR PIEŅĒMUSI ŠO REGULU.
   1. pants
   Regulas (ES) Nr. 36/2012 II pielikumā iekļauto sarakstu papildina ar šīs regulas pielikumā uzskaitītajām personām un vienībām.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 23. jūlijā

            Padomes vārdā –

            priekšsēdētāja

         C. ASHTON

      (1)  OV L 16, 19.1.2012., 1. lpp.

      (2)  Sk. šā Oficiālā Vēstneša 81. lpp.

      PIELIKUMS

         Personas un vienības, kas minētas 1. pantā

         Personas

                  Vārds, uzvārds

                  Identifikācijas informācija

                  Iemesli

                  Sarakstā iekļaušanas datums

                  1.

                  Brigādes ģenerālis

                     Sha’afiq Masa

                  Sauszemes spēku izlūkošanas dienesta 215. nodaļas (Damaska) direktors. Atbildīgs par apcietinājumā esošo opozicionāru spīdzināšanu. Piedalās pret civiliedzīvotājiem vērstās represijās.

                  24.7.2012.

                  2.

                  Brigādes ģenerālis

                     Burhan Qadour

                  Sauszemes spēku izlūkošanas dienesta 291. nodaļas (Damaska) direktors. Atbildīgs par apcietinājumā esošo opozicionāru spīdzināšanu.

                  24.7.2012.

                  3.

                  Brigādes ģenerālis

                     Salah Hamad

                  Sauszemes spēku izlūkošanas dienesta 291. nodaļas (Damaska) direktora vietnieks. Atbildīgs par apcietinājumā esošo opozicionāru spīdzināšanu.

                  24.7.2012.

                  4.

                  Brigādes ģenerālis Muhammad

                  (vai: Mohammed) Khallouf (pazīstams arī kā Abou Ezzat)

                  Direktors Sauszemes spēku izlūkošanas dienesta 235. nodaļai, tā dēvētai "Palestine" (Damaska), kas ir armijas represiju sistēmas centrā. Tieši iesaistīts represijās, kas veiktas pret opozicionāriem. Atbildīgs par apcietinājumā esošo opozicionāru spīdzināšanu.

                  24.7.2012.

                  5.

                  Ģenerālmajors Riad al-Ahmed

                  Sauszemes spēku izlūkošanas dienesta Latākijas (Lattaquié) nodaļas direktors. Atbildīgs par apcietinājumā esošo opozicionāru spīdzināšanu un nogalināšanu.

                  24.7.2012.

                  6.

                  Brigādes ģenerālis

                     Abdul Salam Fajr Mahmoud

                  Gaisa spēku izlūkošanas dienesta Bab Touma (Damaska) nodaļas direktors. Atbildīgs par apcietinājumā esošo opozicionāru spīdzināšanu.

                  24.7.2012.

                  7.

                  Brigādes ģenerālis

                     Jawdat al-Ahmed

                  Gaisa spēku izlūkošanas dienesta Homsas nodaļas direktors. Atbildīgs par apcietinājumā esošo opozicionāru spīdzināšanu.

                  24.7.2012.

                  8.

                  Pulkvedis

                     Qusay Mihoub

                  Gaisa spēku izlūkošanas dienesta Deras (Deraa) nodaļas direktors (nosūtīts no Damaskas uz Deru, kad tajā sākās manifestācijas). Atbildīgs par apcietinājumā esošo opozicionāru spīdzināšanu.

                  24.7.2012.

                  9.

                  Pulkvedis Suhail

                     Al-Abdullah

                  Gaisa spēku izlūkošanas dienesta Latākijas (Lattaquié) nodaļas direktors. Atbildīgs par apcietinājumā esošo opozicionāru spīdzināšanu.

                  24.7.2012.

                  10.

                  Brigādes ģenerālis

                     Khudr Khudr

                  Vispārējās izlūkošanas dienesta Latākijas (Lattaquié) nodaļas direktors. Atbildīgs par apcietinājumā esošo opozicionāru spīdzināšanu.

                  24.7.2012.

                  11.

                  Brigādes ģenerālis

                     Ibrahim Ma’ala

                  Vispārējās izlūkošanas dienesta 285. nodaļas direktors (Damaska). (2011. gada beigās aizvietoja brigādes ģenerāli Hussam Fendi). Atbildīgs par apcietinājumā esošo opozicionāru spīdzināšanu.

                  24.7.2012.

                  12.

                  Brigādes ģenerālis

                     Firas Al-Hamed

                  Vispārējās izlūkošanas dienesta 318. nodaļas (Homsa) direktors. Atbildīgs par apcietinājumā esošo opozicionāru spīdzināšanu.

                  24.7.2012.

                  13.

                  Brigādes ģenerālis

                     Hussam Luqa

                  No 2012. gada aprīļa Politiskās drošības direktorāta Homsas nodaļas direktors (aizvieto brigādes ģenerāli Nasr al-Ali). Atbildīgs par apcietinājumā esošo opozicionāru spīdzināšanu.

                  24.7.2012.

                  14.

                  Brigādes ģenerālis

                     Taha Taha

                  Atbildīgais par Politiskās drošības direktorāta Latākijas nodaļas biroju. Atbildīgs par apcietinājumā esošo opozicionāru spīdzināšanu.

                  24.7.2012.

                  15.

                  Brigādes ģenerālis

                     Nasr al-Ali

                  No 2012. gada aprīļa atbildīgais par Politiskās drošības direktorāta Deras biroju (bijušais Homsas nodaļas direktors). Atbildīgs par apcietinājumā esošo opozicionāru spīdzināšanu.

                  24.7.2012.

                  16.

                     Bassel Bilal

                     Idlib centrālā cietuma policijas darbinieks; Tieši iesaistīts Idlib centrālajā cietumā apcietinājumā turēto opozicionāru spīdzināšanā.

                  24.7.2012.

                  17.

                     Ahmad Kafan

                     Idlib centrālā cietuma policijas darbinieks; Tieši iesaistīts Idlib centrālajā cietumā apcietinājumā turēto opozicionāru spīdzināšanā.

                  24.7.2012.

                  18.

                     Bassam al-Misri

                     Idlib centrālā cietuma policijas darbinieks; Tieši iesaistīts Idlib centrālajā cietumā apcietinājumā turēto opozicionāru spīdzināšanā.

                  24.7.2012.

                  19.

                     Ahmed al-Jarroucheh

                  Dzimšanas gads: 1957

                  Vispārējās izlūkošanas dienesta ārējās nodaļas direktors (279. nodaļa). Šajā sakarībā atbildīgs par vispārējās izlūkošanas pasākumiem Sīrijas vēstniecībās. Tieši piedalās Sīrijas iestāžu veiktajās represijās pret opozicionāriem un jo īpaši atbild par represijām pret Sīrijas opozīciju ārvalstīs.

                  24.7.2012.

                  20.

                     Michel Kassouha

                  (pazīstams arī kā Ahmed Salem; (pazīstams arī kā Ahmed Salem Hassan)

                  Dzimšanas gads: 1948. gada 1. februāris

                  Sīrijas drošības dienestu loceklis no 1970. gadu sākuma; iesaistīts cīņā pret opozicionāriem Francijā un Vācijā. No 2006. gada marta atbildīgs par Sīrijas vispārējās izlūkošanas dienesta 273. nodaļas attiecībām. Kā ilglaicīgs darbinieks viņš ir tuvu stāvoša persona Vispārējās izlūkošanas dienesta direktoram Ali Mamlouk - vienam no drošības dienestu augstākajām amatpersonām, kam no 2011. gada 9. maija piemēroti ES ierobežojoši pasākumi. Tieši atbalsta režīma veiktās represijas pret opozicionāriem un jo īpaši atbild par represijām pret Sīrijas opozīciju ārvalstīs.

                  24.7.2012.

                  21.

                  Ģenerālis Ghassan Jaoudat Ismail

                  Dzimšanas datums: 1960
                  Dzimšanas vieta: Derikich, Tartous reģions.

                  Atbildīgais par Gaisa spēku izlūkošanas dienesta misiju nodaļu, kura sadarbībā ar īpašo operāciju nodaļu pārvalda Gaisa spēku izlūkošanas nodaļas elites vienības, kurām ir liela nozīme režīma veiktajās represijās. Šajā sakarībā Ghassan Jaoudat Ismail ir viens no atbildīgajiem militāristiem, kas tieši īsteno režīma veiktās represijas pret opozicionāriem.

                  24.7.2012.

                  22.

                  Ģenerālis Amer al-Achi (pazīstams arī kā Amis al Ashi pazīstams arī kā Ammar Aachi; pazīstams arī kā Amer Ashi)

                     Alep kara skolas absolvents, Gaisa spēku izlūkošanas dienesta izlūkošanas nodaļas vadītājs (no 2012. gada), Sīrijas aizsardzības ministram Daoud Rajah tuvu stāvoša persona. Kā Gaisa spēku izlūkošanas dienesta darbinieks Amer al- Achi ir iesaistīts represijās pret Sīrijas opozīciju.

                  24.7.2012.

                  23.

                  Ģenerālis Mohammed Ali Nasr (vai: Mohammed Ali Naser)

                  Dzimšanas datums: aptuveni 1964. gads

                  Prezidenta jaunākajam brālim Maher al-Assad tuvu stāvoša persona. Nozīmīgāko karjeras daļu veicis Republikas gvardē. 2010. gadā iesaistījās Vispārējās izlūkošanas dienesta iekšējā nodaļā (jeb 251. nodaļa), kura ir atbildīga par politiskās opozīcijas apkarošanu. Kā viena no nodaļas galvenajām amatpersonām ģenerālis Mohammed Ali tieši piedalās pret opozicionāriem veiktajās represijās.

                  24.7.2012.

                  24.

                  Ģenerālis Issam Hallaq

                  Gaisa spēku štāba vadītājs no 2010. gada. Vada gaisa operācijas, kas vērstas pret opozicionāriem.

                  24.7.2012.

                  25.

                     Ezzedine Ismael

                  Dzimšanas datums: 1940. gadu vidus (iespējams, 1947. gads).
                  Dzimšanas vieta: Bastir. Jableh reģions.

                  Atvaļināts ģenerālis un ilglaicīgs darbinieks Gaisa spēku izlūkošanas dienestā, kura vadību viņš uzņēmās 2000. gada sākumā. 2006. gadā iecelts par prezidenta politikas un drošības padomnieku. Kā Sīrijas prezidenta politikas un drošības padomnieks Ezzedine Ismael ir iesaistīts politiskajās represijās, ko režīms veic pret opozicionāriem.

                  24.7.2012.

                  26.

                     Samir Joumaa (pazīstams arī kā Abou Sami)

                  Dzimšanas datums: aptuveni 1962. gads

                  Gandrīz 20 gadus ir biroja vadītājs Mohammad Nassif Kheir Bek kungam, kurš ir viens no Bachar al-Assad galvenajiem drošības padomniekiem (kurš oficiāli ir viceprezidenta Farouk al-Chareh vietnieks). Ciešā sadarbība ar Bachar al-Asad un Mohammed Nassif Kheir Bek ir iesaistījusi Samir Joumaa politiskajās represijās, ko režīms veic pret opozicionāriem.

                  24.7.2012.

         Vienības

                  Nosaukums

                  Identifikācijas informācija

                  Iemesli

                  Sarakstā iekļaušanas datums

                  1.

                     Drex Technologies S.A.

                  Reģistrācijas datums: 2000. gada 4. jūlijs
                  Reģistrācijas numurs: 394678
                  Direktors: Rami Makhlouf

                  Reģistrētais aģents: Mossack Fonseca & Co (BVI) Ltd

                     Drex Technologies pilnībā pieder Rami Makhlouf, kuram piemēro ES sankcijas par finansiāla atbalsta sniegšanu Sīrijas režīmam. Rami Makhlouf izmanto Drex Technologies, lai atvieglotu un pārvaldītu viņam piederošās starptautiskās kapitāla daļas, tostarp lielāko daļu uzņēmuma Syria Tel kapitāla daļu, kuru ES iepriekš iekļāvusi sarakstos, pamatojot ar to, ka tā sniedz finansiālu atbalstu Sīrijas režīmam.

                  24.7.2012.

                  2.

                     Cotton Marketing Organisation

                              Adrese: Bab Al-Faraj P.O. Box 729, Alep

                              Tālr.: +96321 2239495/6/7/8

                              Cmo-aleppo@mail.sy

                              www.cmo.gov.sy

                  Valsts īpašumā esošs uzņēmums. Finansiāli atbalsta Sīrijas režīmu.

                  3.

                     Syrian Arab Airlines (jeb SAA, jeb Syrian Air)

                                 Al-Mohafazeh Square, P.O. Box 417, Damaska, Sīrija

                              Tālr.: +963112240774

                  Režīma kontrolēts publisks uzņēmums. Sniedz režīmam finansiālu atbalstu.

                  24.7.2012.


title: Komisijas Īstenošanas regula (ES) 2016/131 (2016. gada 1. februāris), ar ko C(M)IT/MIT (3:1) apstiprina par 2., 4., 6., 11., 12. un 13. produkta veida biocīdos lietojamu esošu aktīvo vielu (Dokuments attiecas uz EEZ)

text:
               2.2.2016

               LV

               Eiropas Savienības Oficiālais Vēstnesis

               L 25/48

         KOMISIJAS ĪSTENOŠANAS REGULA (ES) 2016/131
   (2016. gada 1. februāris),
   ar ko C(M)IT/MIT (3:1) apstiprina par 2., 4., 6., 11., 12. un 13. produkta veida biocīdos lietojamu esošu aktīvo vielu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:

               (1)

               Ar Komisijas Deleģēto regulu (ES) Nr. 1062/2014 (2) ir izveidots to esošu aktīvo vielu saraksts, kuras jānovērtē, lai lemtu par to iespējamo apstiprināšanu lietošanai biocīdos. C(M)IT/MIT (3:1) ir šajā sarakstā.

               (2)

               C(M)IT/MIT (3:1) saskaņā ar Eiropas Parlamenta un Padomes Direktīvas 98/8/EK (3) 16. panta 2. punktu ir novērtēts lietošanai biocīdos, kuri pieder pie 2. produkta veida “Privātā sektora un sabiedrības veselības sektora dezinfekcijas līdzekļi un citi biocīdie produkti”, 4. produkta veida “Pārtikas produktu un dzīvnieku barības dezinfekcijas līdzekļi”, 6. produkta veida “Konteineros izmantojami konservanti”, 11. produkta veida “Konservanti dzesēšanas un apstrādes sistēmām, kurās izmantots šķidrums”, 12. produkta veida “Slimicīdi” un 13. produkta veida “Metālapstrādes šķidrumu konservanti”, kā definēts minētās direktīvas V pielikumā un kas atbilst attiecīgi 2., 4., 6., 11., 12. un 13. produkta veidam, kā definēts Regulas (ES) Nr. 528/2012 V pielikumā.

               (3)

               Par kompetento novērtētājiestādi tika izraudzīta Francija, kura saskaņā ar Komisijas Regulas (EK) Nr. 1451/2007 (4) 14. panta 4. un 6. punktu 2011. gada 19. oktobrī, 2012. gada 27. novembrī un 2013. gada 22. aprīlī Komisijai iesniedza novērtējuma ziņojumus un savus ieteikumus.

               (4)

               Saskaņā ar Deleģētās regulas (ES) Nr. 1062/2014 7. panta 1. punkta b) apakšpunktu, ņemot vērā kompetentās novērtētājiestādes secinājumus, Biocīdu komiteja 2015. gada 5. februārī, 14. aprīlī un 17. jūnijā sagatavoja Eiropas Ķimikāliju aģentūras atzinumu.

               (5)

               Saskaņā ar minētajiem atzinumiem 2., 4., 6., 11., 12. un 13. produkta veida biocīdi, kas satur C(M)IT/MIT (3:1), varētu atbilst Direktīvas 98/8/EK 5. panta prasībām, ja attiecībā uz šīs vielas lietošanu tiktu ievēroti konkrēti nosacījumi.

               (6)

               Tāpēc ir lietderīgi C(M)IT/MIT (3:1) apstiprināt lietošanai 2., 4., 6., 11., 12. un 13. produkta veida biocīdos ar noteikumu, ka tiek ievērotas konkrētas specifikācijas un nosacījumi.

               (7)

               Kas attiecas uz lietošanu 4. produkta veida biocīdos, novērtēšana neskāra C(M)IT/MIT (3:1) saturošu biocīdu iestrādāšanu materiālos un izstrādājumos, kuri paredzēti tiešai vai netiešai saskarei ar pārtikas produktiem Eiropas Parlamenta un Padomes Regulas (EK) Nr. 1935/2004 (5) 1. panta 1. punkta nozīmē. Var būt nepieciešams īpaši ierobežot šādu materiālu pārnešanu uz pārtikas produktiem, kā norādīts minētās regulas 5. panta 1. punkta e) apakšpunktā. Tāpēc apstiprinājumam nebūtu jāattiecas uz šādu lietošanu, ja vien Komisija nav noteikusi šādus ierobežojumus vai saskaņā ar minēto regulu nav noteikts, ka šādi ierobežojumi nav nepieciešami.

               (8)

               C(M)IT/MIT (3:1) atbilst kritērijiem, kas jāievēro, lai to klasificētu par 1. kategorijas ādas sensibilizatoru, kā definēts Eiropas Parlamenta un Padomes Regulas (EK) Nr. 1272/2008 (6) I pielikumā, tāpēc izstrādājumiem, kuri apstrādāti ar C(M)IT/MIT (3:1) vai kuros tas iestrādāts, būtu attiecīgi jāmarķē, kad to laiž tirgū.

               (9)

               Pirms apstiprināt aktīvo vielu, būtu jāatvēl pietiekami ilgs laiks, lai ieinteresētās personas varētu veikt jauno prasību izpildei nepieciešamos sagatavošanās pasākumus.

               (10)

               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   C(M)IT/MIT (3:1) apstiprina par aktīvo vielu lietošanai 2., 4., 6., 11., 12. un 13. produkta veida biocīdos ar noteikumu, ka tiek ievērotas pielikumā izklāstītās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 1. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 167, 27.6.2012., 1. lpp.

      (2)  Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).

      (3)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).

      (4)  Komisijas 2007. gada 4. decembra Regula (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (OV L 325, 11.12.2007., 3. lpp.).

      (5)  Eiropas Parlamenta un Padomes 2004. gada 27. oktobra Regula (EK) Nr. 1935/2004 par materiāliem un izstrādājumiem, kas paredzēti saskarei ar pārtikas produktiem, un par Direktīvu 80/590/EEK un 89/109/EEK atcelšanu (OV L 338, 13.11.2004., 4. lpp.).

      (6)  Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).

      PIELIKUMS

                  Vispārpieņemtais nosaukums

                     IUPAC nosaukums
                  Identifikācijas numuri

                  Aktīvās vielas minimālā tīrības pakāpe (1)

                  Apstiprinājuma datums

                  Apstiprinājuma beigu datums

                  Produkta veids

                  Īpašie nosacījumi

                  C(M)IT/MIT (3:1)

                     IUPAC nosaukums:
                  5-hlor-2-metil-2H-izotiazol-3-ona un 2-metil- 2H-izotiazol-3-ona reakcijas masa (3:1)
                  EK Nr.: nav

                     CAS Nr.: 55965-84-9

                  579 g/kg (teorētiskā aprēķinātā sausna)
                  Aktīvā viela ir ražota kā tehniskais koncentrāts (TK) ar dažādiem šķīdinātājiem un stabilizatoriem.

                  2017. gada 1. jūlijs

                  2027. gada 30. jūnijs

                  2

                  Produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti.
                  Lai attiecībā uz biocīdiem saņemtu atļauju, jāizpilda šāds nosacījums:
                  profesionāliem lietotājiem nosaka drošas darba metodes un attiecīgus organizatoriskos pasākumus. Ja citādā veidā ekspozīciju līdz pieņemamam līmenim samazināt nav iespējams, biocīdus lieto, izmantojot piemērotus individuālos aizsardzības līdzekļus.
                  Lai apstrādātus izstrādājumus varētu laist tirgū, jāizpilda šāds nosacījums:
                  persona, kura atbild par tā izstrādājuma laišanu tirgū, kurš ir apstrādāts ar C(M)IT/MIT (3:1) vai kurā ir iestrādāts C(M)IT/MIT (3:1), nodrošina, ka šā apstrādātā izstrādājuma marķējumā ir sniegta informācija, kas minēta Regulas (ES) Nr. 528/2012 58. panta 3. punkta otrajā daļā.

                  4

                  Produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti.
                  Lai attiecībā uz biocīdiem saņemtu atļauju, jāizpilda šādi nosacījumi:

                              1)

                              profesionāliem lietotājiem nosaka drošas darba metodes un attiecīgus organizatoriskos pasākumus. Ja citādā veidā ekspozīciju līdz pieņemamam līmenim samazināt nav iespējams, biocīdus lieto, izmantojot piemērotus individuālos aizsardzības līdzekļus;

                              2)

                              ņemot vērā identificētos riskus profesionāliem lietotājiem, biocīdu iepildīšanu veic tikai automatizētas sistēmas, ja vien nav iespējams pierādīt, ka riskus līdz pieņemamam līmenim var samazināt citā veidā;

                              3)

                              attiecībā uz produktiem, kuru atliekas var nonākt pārtikā vai dzīvnieku barībā, pārliecinās, vai nav nepieciešams saskaņā ar Eiropas Parlamenta un Padomes Regulu (EK) Nr. 470/2009 (2) vai Eiropas Parlamenta un Padomes Regulu (EK) Nr. 396/2005 (3) noteikt jaunus vai grozīt esošos maksimāli pieļaujamos atlieku daudzumus (MRL), un veic visus attiecīgos riska mazināšanas pasākumus, kas nodrošina, ka piemērojamie MRL netiek pārsniegti;

                              4)

                              produktus neiestrādā materiālos un izstrādājumos, kas paredzēti saskarei ar pārtikas produktiem Regulas (EK) Nr. 1935/2004 1. panta 1. punkta nozīmē, ja vien Komisija attiecībā uz C(M)IT/MIT (3:1) nav noteikusi migrācijas īpatnējās robežas vai saskaņā ar minēto regulu nav noteikts, ka šādas robežas nav nepieciešamas.

                        Lai apstrādātus izstrādājumus varētu laist tirgū, jāizpilda šāds nosacījums:
                  persona, kura atbild par tā izstrādājuma laišanu tirgū, kurš ir apstrādāts ar C(M)IT/MIT (3:1) vai kurā ir iestrādāts C(M)IT/MIT (3:1), nodrošina, ka šā apstrādātā izstrādājuma marķējumā ir sniegta informācija, kas minēta Regulas (ES) Nr. 528/2012 58. panta 3. punkta otrajā daļā.

                  6

                  Produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti.
                  Lai attiecībā uz biocīdiem saņemtu atļauju, jāizpilda šādi nosacījumi:

                              1)

                              rūpnieciskiem vai profesionāliem lietotājiem nosaka drošas darba metodes un attiecīgus organizatoriskos pasākumus. Ja citādā veidā ekspozīciju līdz pieņemamam līmenim samazināt nav iespējams, biocīdus lieto, izmantojot piemērotus individuālos aizsardzības līdzekļus;

                              2)

                              ņemot vērā riskus videi, biocīdus neizmanto par papīra masas un papīra pārstrādes šķidrumu konservantiem, ja vien nav iespējams pierādīt, ka riskus var samazināt līdz pieņemamam līmenim.

                        Lai apstrādātus izstrādājumus varētu laist tirgū, jāizpilda šādi nosacījumi:

                              1)

                              ņemot vērā identificētos riskus cilvēka veselībai, maisījumi, kas apstrādāti ar C(M)IT/MIT (3:1) vai kuros iestrādāts C(M)IT/MIT (3:1) un kuri laisti tirgū plašas sabiedrības patēriņam, nedrīkst saturēt C(M)IT/MIT (3:1) koncentrācijā, kuru sasniedzot tas jāklasificē kā ādas sensibilizators, ja vien no ekspozīcijas nevar izvairīties citādi, ne tikai ar individuālajiem aizsardzības līdzekļiem;

                              2)

                              ņemot vērā identificētos riskus cilvēka veselībai, šķidrie mazgāšanas līdzekļi, kas apstrādāti ar C(M)IT/MIT (3:1) vai kuros iestrādāts C(M)IT/MIT (3:1) un kuri laisti tirgū profesionāliem lietotājiem, nedrīkst saturēt C(M)IT/MIT (3:1) koncentrācijā, kuru sasniedzot, tas jāklasificē kā ādas sensibilizators, ja vien no ekspozīcijas nevar izvairīties citādi, ne tikai ar individuālajiem aizsardzības līdzekļiem;

                              3)

                              ņemot vērā identificētos riskus cilvēka veselībai, maisījumi, kas apstrādāti ar C(M)IT/MIT (3:1) vai kuros iestrādāts C(M)IT/MIT (3:1), bet kas nav šķidrie mazgāšanas līdzekļi un kuri laisti tirgū profesionāliem lietotājiem, nedrīkst saturēt C(M)IT/MIT (3:1) koncentrācijā, kuru sasniedzot tas jāklasificē kā ādas sensibilizators, ja vien no ekspozīcijas nevar izvairīties, tostarp lietojot individuālos aizsardzības līdzekļus;

                              (4)

                              persona, kura atbild par tā izstrādājuma laišanu tirgū, kurš ir apstrādāts ar C(M)IT/MIT (3:1) vai kurā ir iestrādāts C(M)IT/MIT (3:1), nodrošina, ka šā apstrādātā izstrādājuma marķējumā ir sniegta informācija, kas minēta Regulas (ES) Nr. 528/2012 58. panta 3. punkta otrajā daļā.

                  11

                  Produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti.
                  Lai attiecībā uz biocīdiem saņemtu atļauju, jāizpilda šādi nosacījumi:

                              1)

                              profesionāliem lietotājiem nosaka drošas darba metodes un attiecīgus organizatoriskos pasākumus. Ja citādā veidā ekspozīciju līdz pieņemamam līmenim samazināt nav iespējams, biocīdus lieto, izmantojot piemērotus individuālos aizsardzības līdzekļus;

                              2)

                              ņemot vērā identificētos riskus videi, biocīdus neatļauj lietot fotogrāfiju apstrādes šķidrumu konservācijai, koksnes apstrādes šķidrumu konservācijai un izmantošanai lielās atvērtās recirkulācijas dzesēšanas sistēmās, ja vien nav iespējams pierādīt, ka riskus var samazināt līdz pieņemamam līmenim;

                              3)

                              ņemot vērā identificētos riskus videi un ja nav iespējams pierādīt, ka riskus var samazināt līdz pieņemamam līmenim, marķējumā un vajadzības gadījumā drošības datu lapās norāda, ka:

                                          a)

                                          lietojot nelielās, atvērtās recirkulācijas dzesēšanas sistēmās, jāveic riska mazināšanas pasākumi, kas ļauj samazināt sauszemes vides tiešu piesārņošanu, izmantojot vēja izraisītu vielu nokļūšanu augsnē;

                                          b)

                                          lietojumiem, kas nav minēti 2. nosacījumā, notekūdeņus no telpām novada uz notekūdeņu attīrīšanas iekārtām.

                        Lai apstrādātus izstrādājumus varētu laist tirgū, jāizpilda šāds nosacījums:
                  persona, kura atbild par tā izstrādājuma laišanu tirgū, kurš ir apstrādāts ar C(M)IT/MIT (3:1) vai kurā ir iestrādāts C(M)IT/MIT (3:1), nodrošina, ka šā apstrādātā izstrādājuma marķējumā ir sniegta informācija, kas minēta Regulas (ES) Nr. 528/2012 58. panta 3. punkta otrajā daļā.

                  12

                  Produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti.
                  Lai attiecībā uz biocīdiem saņemtu atļauju, jāizpilda šādi nosacījumi:

                              1)

                              profesionāliem lietotājiem nosaka drošas darba metodes un attiecīgus organizatoriskos pasākumus. Ja citādā veidā ekspozīciju līdz pieņemamam līmenim samazināt nav iespējams, biocīdus lieto, izmantojot piemērotus individuālos aizsardzības līdzekļus;

                              2)

                              ņemot vērā identificētos riskus videi, atļauju nedrīkst piešķirt produktu lietošanai piekrastes iekārtās, ja vien nav iespējams pierādīt, ka riskus var samazināt līdz pieņemamam līmenim;

                              3)

                              ņemot vērā identificētos riskus cilvēka veselībai, to produktu marķējumā vai drošības datu lapās, kurus atļauts lietot piekrastes iekārtās, norāda, ka urbšanas duļķes nedrīkst saturēt C(M)IT/MIT (3:1) koncentrācijā, kuru sasniedzot tas jāklasificē kā ādas sensibilizators, ja vien darbiniekiem nevar noteikt drošas darba metodes un attiecīgus organizatoriskus pasākumus;

                              4)

                              ņemot vērā identificētos riskus videi, to produktu marķējumā vai drošības datu lapās, kurus atļauts izmantot papīra ražotnēs, norāda, ka pēc mehāniskas/ķīmiskas apstrādes vai pēc apstrādes notekūdeņu attīrīšanas iekārtā rūpnieciskie notekūdeņi no ražotnes atbilstoši jāatšķaida pirms ielaišanas ūdenstilpnēs, ja vien nav iespējams pierādīt, ka riskus līdz pieņemamam līmenim var samazināt citā veidā.

                        Lai apstrādātus izstrādājumus varētu laist tirgū, jāizpilda šāds nosacījums:
                  persona, kura atbild par tā izstrādājuma laišanu tirgū, kurš ir apstrādāts ar C(M)IT/MIT (3:1) vai kurā ir iestrādāts C(M)IT/MIT (3:1), nodrošina, ka šā apstrādātā izstrādājuma marķējumā ir sniegta informācija, kas minēta Regulas (ES) Nr. 528/2012 58. panta 3. punkta otrajā daļā.

                  13

                  Produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti.
                  Lai attiecībā uz biocīdiem saņemtu atļauju, jāizpilda šādi nosacījumi:

                              1)

                              profesionāliem lietotājiem nosaka drošas darba metodes un attiecīgus organizatoriskos pasākumus. Ja citādā veidā ekspozīciju līdz pieņemamam līmenim samazināt nav iespējams, biocīdus lieto, izmantojot piemērotus individuālos aizsardzības līdzekļus;

                              2)

                              ņemot vērā identificētos riskus profesionāliem lietotājiem, produktu iepildīšana metālapstrādes šķidrumos notiek pusautomātiski vai automātiski, ja vien nav iespējams pierādīt, ka riskus līdz pieņemamam līmenim var samazināt citā veidā;

                              3)

                              ņemot vērā identificētos riskus profesionāliem lietotājiem, marķējumā un vajadzības gadījumā drošības datu lapās norāda, ka produktus neizmanto metālapstrādes šķidrumos koncentrācijā, kuru sasniedzot tie jāklasificē kā ādas sensibilizatori, ja vien nav iespējams pierādīt, ka riskus līdz pieņemamam līmenim var samazināt citā veidā.

                        Lai apstrādātus izstrādājumus varētu laist tirgū, jāizpilda šāds nosacījums:
                  persona, kura atbild par tā izstrādājuma laišanu tirgū, kurš ir apstrādāts ar C(M)IT/MIT (3:1) vai kurā ir iestrādāts C(M)IT/MIT (3:1), nodrošina, ka šā apstrādātā izstrādājuma marķējumā ir sniegta informācija, kas minēta Regulas (ES) Nr. 528/2012 58. panta 3. punkta otrajā daļā.

         (1)  Šajā slejā norādītā tīrības pakāpe ir saskaņā ar Direktīvas 98/8/EK 16. panta 2. punktu veiktajā novērtēšanā izmantotās aktīvās vielas minimālā tīrības pakāpe. Aktīvās vielas tīrības pakāpe tirgū laistajā produktā var būt tāda pati vai citāda, ja ir pierādīts, ka tā ir tehniski līdzvērtīga novērtētajai aktīvajai vielai.

         (2)  Eiropas Parlamenta un Padomes 2009. gada 6. maija Regula (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (OV L 152, 16.6.2009., 11. lpp.).

         (3)  Eiropas Parlamenta un Padomes 2005. gada 23. februāra Regula (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).


title: Komisijas Īstenošanas regula (ES) Nr. 1174/2012 ( 2012. gada 5. decembris ), ar ko apstiprina maznozīmīgu specifikācijas grozījumu attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Abbacchio Romano (AĢIN))

text:
               11.12.2012

               LV

               Eiropas Savienības Oficiālais Vēstnesis

               L 337/15

         KOMISIJAS ĪSTENOŠANAS REGULA (ES) Nr. 1174/2012
   (2012. gada 5. decembris),
   ar ko apstiprina maznozīmīgu specifikācijas grozījumu attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Abbacchio Romano (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 4. punkta pirmo daļu,
   tā kā:

               (1)

               Saskaņā ar Regulas (EK) Nr. 510/2006 9. panta 1. punkta pirmo daļu Komisija izvērtēja Itālijas pieteikumu specifikācijas grozījumu apstiprināšanai attiecībā uz aizsargāto ģeogrāfiskās izcelsmes norādi Abbacchio Romano, kas reģistrēta saskaņā ar Komisijas Regulu (EK) Nr. 507/2009 (2).

               (2)

               Pieteikuma mērķis ir grozīt specifikāciju, mainot jēru identifikācijas zīmes uzlikšanas termiņu.

               (3)

               Komisija izskatīja minēto grozījumu un nolēma, ka tas ir pamatots. Tā kā grozījums Regulas (EK) Nr. 510/2006 9. panta nozīmē ir maznozīmīgs, Komisija to var apstiprināt, nepiemērojot minētās regulas 5., 6. un 7. pantā izklāstīto procedūru,

         IR PIEŅĒMUSI ŠO REGULU.
   1. pants
   Ar aizsargāto ģeogrāfiskās izcelsmes norādi apzīmētā produkta Abbacchio Romano specifikāciju groza saskaņā ar šīs regulas I pielikumu.
   2. pants
   Specifikācijas galveno elementu kopsavilkums ir ietverts šīs regulas II pielikumā.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 5. decembrī

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 93, 31.3.2006., 12. lpp.

      (2)  OV L 151, 16.6.2009., 27. lpp.

      I PIELIKUMS
      Apstiprina šādu grozījumu ar aizsargāto ģeogrāfiskās izcelsmes norādi Abbacchio Romano apzīmētā produkta specifikācijā.
      Grozījums būtībā ir tā termiņa pagarināšana, kādā jēriem uzliekama AĢIN Abbacchio Romano identifikācijas zīme. Termiņš no 10 dienām pagarināts līdz 20 dienām pēc dzīvnieka piedzimšanas.

      II PIELIKUMS

         GROZĪJUMU PIETEIKUMS

      Padomes Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

         Grozījumu pieteikums saskaņā ar 9. pantu

            ABBACCHIO ROMANO

      EK Nr. IT-PGI-0105-0972-23.2.2012.

         AĢIN ( X )ACVN ( )

      1.   Produkta specifikācijas nodaļa, kurā izdarīti grozījumi

                  —

                  

                  Produkta nosaukums

                  —

                  

                  Produkta apraksts

                  —

                  

                  Ģeogrāfiskais apgabals

                  —

                  ☒

                  Izcelsmes apliecinājums

                  —

                  

                  Ražošanas metode

                  —

                  

                  Saikne

                  —

                  

                  Marķējums

                  —

                  

                  Valsts prasības

                  —

                  

                  Citur [precizēt]

            2.   Grozījuma veids

                  —

                  ☒

                  Grozījumi vienotajā dokumentā vai kopsavilkuma lapā

                  —

                  

                  Grozījumi reģistrētu ACVN vai AĢIN specifikācijā, ja nav publicēts ne vienots dokuments, ne kopsavilkums

                  —

                  

                  Grozījumi specifikācijā, ja publicētajā vienotajā dokumentā (Regulas (EK) Nr. 510/2006 9. panta 3. punkts) nav jāizdara grozījumi

                  —

                  

                  Pagaidu grozījumi specifikācijā, kas saistīti ar valsts iestāžu noteikto obligāto sanitāro vai fitosanitāro pasākumu ievērošanu (Regulas (EK) Nr. 510/2006 9. panta 4. punkts)

            3.   Grozījums(-i)

      Specifikācijas 4.4. punkts. Izcelsmes apliecinājums: prasīts pagarināt termiņu, kādā jēriem uzliekama AĢIN Abbacchio Romano identifikācijas zīme – 20 dienās pēc dzīvnieka piedzimšanas agrākā 10 dienu termiņa vietā.
      Šāda prasība noteikta, lai novērstu infekcijas perēkļu attīstību dzīvnieku auss skrimstalā, kuru dēļ dažos gadījumos ir vajadzējis iznīcināt liemeni, tādējādi radot lopkopim ekonomisku zaudējumu. Šī infekcija novērota it īpaši karstuma periodos.

         VIENOTS DOKUMENTS

      Padomes Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

            ABBACCHIO ROMANO

      EK Nr. IT-PGI-0105-0972-23.2.2012.

         AĢIN ( X ) ACVN ( )

      1.   Nosaukums

         Abbacchio Romano

      2.   Dalībvalsts vai trešā valsts

      Itālija
      3.   Lauksaimniecības produkta vai pārtikas produkta apraksts

      3.1.   Produkta veids

                  1.1. grupa.

                  Svaiga gaļa (un subprodukti)

            3.2.   Produkta apraksts, uz kuru attiecas nosaukums (1)

      Ar aizsargāto ģeogrāfiskās izcelsmes norādi (AĢIN) Abbacchio Romano apzīmē vienīgi jērus, kas dzimuši, audzēti un nokauti 4. punktā noteiktajā apgabalā. Laižot tirdzniecībā Abbacchio Romano gaļu, tai piemīt šādas īpašības:

                  krāsa gaišsārta, bet zemādas tauku krāsa balta,

                  muskuļaudi smalkšķiedraini,

                  konsistence kompakta, muskuļaudi viegli caurauguši ar taukaudiem.

            Ar AĢIN Abbacchio Romano apzīmēto produktu var piedāvāt tirdzniecībā veselu un/vai sadalītu šādās daļās: pusliemenis, ko iegūst, sagitālā griezumā sadalot liemeni divās simetriskās daļās; pleca gabals; ciskas daļa; ribiņas; galva un iekšas (sirds, plaušas un aknas).

         Abbacchio Romano liemenim pēc dzīvnieka nokaušanas jābūt ar šādām īpašībām: atdzesēta liemeņa svars bez ādas, ar galvu un iekšām – ne vairāk kā 8 kg; gaļas krāsa gaišsārta (pārbaudei izmanto vēdersienas iekšējos muskuļus); muskuļu masas konsistence blīva (bez asins seruma); taukaudu krāsa balta; tauku konsistence: blīva (pārbaudi izdara, kad vides temperatūra ir 18–20 °C, nosakot to taukaudu konsistenci, kuri atrodas virs astes daļas); taukaudu slānis mērenā biezumā klāj liemeņa ārējo virsu un nieres.
      3.3.   Izejvielas (tikai pārstrādātiem produktiem)

      Ar AĢIN Abbacchio Romano apzīmētā produkta izejviela ir gaļa un dzīvnieka daļas, ko iegūst no vīriešu un sieviešu kārtas jēriem, kuri dzimuši no ģeogrāfiskajā apgabalā vairāk izplatīto ģenētisko tipu aitām: Sardīnijas aitu šķirne un tās krustojumi, Comisana un tās krustojumi, Sopravissana un tās krustojumi, Massese un tās krustojumi, Merinizzata Italiana (Itālijas merīnaita) un tās krustojumi. Jērus kauj, kad tie sasnieguši 28–40 dienu vecumu, to kautsvars nedrīkst pārsniegt 8 kg. Dzīvnieki, kas paredzēti ar AĢIN Abbacchio Romano apzīmētā produkta iegūšanai, jāidentificē 20 dienu laikā pēc piedzimšanas, iestiprinot tiem kreisajā ausī attiecīgu plāksnīti vai krotāliju, kuras vienā pusē norāda pilnu lopkopības saimniecības identifikācijas kodu ar burtiem un cipariem, bet otrā pusē – dzīvnieka kārtas numuru.
      3.4.   Dzīvnieku barība (tikai dzīvnieku izcelsmes produktiem)

      Jēri jābaro ar mātes pienu (dabīga zīdīšana). Ēdināšanu atļauts papildināt ar dabisko ganību lopbarību un savvaļas augiem.
      Aitas–jēru mātes ganās dabiskajās ganībās un noganāmās pļavās 4. punktā norādītajā ražošanas ģeogrāfiskajā apgabalā. Papildbarības veidā atļauts izēdināt sausu sienu un barības koncentrātus, izņemot mākslīgu barību un tādu, kas iegūta no ģenētiski modificētiem organismiem.
      3.5.   Īpaši ražošanas posmi, kas jāveic noteiktajā ģeogrāfiskajā apgabalā

      Dzīvniekiem no dzimšanas līdz to nokaušanai jāatrodas Lacijas reģiona teritorijā.
      3.6.   Īpaši noteikumi griešanai, rīvēšanai, iepakošanai u. c.

      —
      3.7.   Īpaši noteikumi marķēšanai

         Abbacchio Romano gaļa jāpiedāvā tirdzniecībā ar marķējumu, ko veido īpašs logotips, kas ir izcelsmes un produkta identifikācijas garantija.
      Marķēšana jāveic lopkautuvē. Gaļu laiž tirdzniecībā, iepakojot 3.2. punktā aprakstīto veidu izcirtņus.
      Uz etiķetes līdztekus ES grafiskajam simbolam un attiecīgajiem tiesību aktos paredzētajām prasībām atbilstošajiem datiem ar skaidriem un labi salasāmiem drukātiem burtiem obligāti jānorāda šādi dati:

                  —

                     Abbacchio Romano nosaukums ar burtiem, kas ir ievērojami lielāki par jebkādu citu uzrakstu, skaidri, neizdzēšami un krasi atšķiras no jebkāda cita uzraksta; blakus nosaukumam jābūt norādei “Indicazione geografica protetta” (aizsargāta ģeogrāfiskās izcelsmes norāde) un/vai “I.G.P.” (AĢIN),

                  —

                  logotips jāuzspiež uz liemeņa virsas vai uz gabalu ārējās daļas,

                  —

                  logotips ir kvadrāts, kuru veido trīs krāsainas līnijas: zaļa, balta un sarkana, ko augšējā daļā pārtrauc sarkana viļņaina līnija, kas savienota ar sarkanu ovālu kvadrāta iekšpusē, kurā attēlota stilizēta jēra galva. Kvadrāta apakšējā daļā trīskrāsu līniju pārtrauc ar majuskuļiem veidots sarkans uzraksts “I.G.P.” (AĢIN). Kvadrāta iekšienes apakšējā daļā ar dzeltenas krāsas majuskuļiem norādīts produkta nosaukums “ABBACCHIO”, bet ar sarkanas krāsas majuskuļiem – “ROMANO”.

            Nosaukumam Abbacchio Romano jābūt itāļu valodā.
      4.   Precīza ģeogrāfiskā apgabala definīcija

      Visa Lacijas reģiona teritorija.
      5.   Saikne ar ģeogrāfisko apgabalu

      5.1.   Ģeogrāfiskā apgabala specifika

      Visā Lacijas reģiona teritorijā ir tādas augsnes un klimatiskās īpašības, reljefa dažādība, kaļķakmens un vulkāniski kalni, pauguri, aluviāli līdzenumi, gada vidējā temperatūra 13–16 °C un gada minimālais nokrišņu daudzums (piekrastē 650 mm, iekšējos līdzenumos 1 000–1 500 mm, bet Terminillo un Simbruini kalnos 1 800–2 000 mm), kas rada labvēlīgus apstākļus aitu audzēšanai, neizraisot dzīvniekiem stresu.
      Piena jērus (abbacchi) audzē brīvās vai daļēji brīvās turēšanas apstākļos un baro ar mātes pienu (dabiskā zīdīšana). Aitas–jēru mātes ganās dabiskajās ganībās un noganāmās pļavās 4. punktā norādītajā ražošanas ģeogrāfiskajā apgabalā; piena jērus un aitas–jēru mātes nedrīkst barot piespiedu kārtā, pakļaut vides stresam un/vai dot hormonu preparātus, lai palielinātu produkciju; vasaras periodā ir atļauta tradicionālā ganāmpulku pārdzīšanas prakse.
      5.2.   Produkta specifika

         Abbacchio Romano gaļai raksturīga gaiši sārta krāsa un balta tauku kārta; gaļa smalkšķiedraina, gaļas konsistence kompakta, muskuļaudi viegli caurauguši taukaudiem. Šo īpašību dēļ Abbacchio Romano ir tik labi pazīstams produkts reģiona gastronomijā, ka tam ir būtiska vieta romiešu un Lacijas reģiona ēdienkartē, kurā šī gaļa ir aptuveni simt dažādu ēdienu pamatā.
      5.3.   Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN)

         Abbacchio Romano jau izsenis ir cieša saikne ar reģiona lauku vidi, tādējādi liecinot ne tikai par lielo nozīmi, kāda aitkopībai ir visā Lacijas reģionā, bet arī un it sevišķi par reputāciju, kāda tam vienmēr bijusi patērētāju vidū. Dabas vide zīdītājaitām paver iespēju izmantot dabiskās pļavas un noganāmās pļavas, tāpēc jēru ēdināšanai paredzētajam pienam ir sevišķas īpašības; šie faktori ļoti labvēlīgi ietekmē gan gaļas kvalitāti, gan viendabīgumu. Šis AĢIN produkts būtiski ietekmē reģiona ēdienkarti, tas ieņem nozīmīgu vietu romiešu un Lacijas reģiona kulinārijas tradīcijās (tas ir pamatprodukts aptuveni simt dažādiem ēdieniem). Sociālajā ziņā par saikni starp produktu un apgabalu liecina daudzie svētki, svinīgie sarīkojumi lauku apvidos un masveida pasākumi, kas veltīti Abbacchio Romano un norisinās visā Lacijas reģionā. Īpašs ir arī romiešu termina abbacchio lietojums, kurš Lacijas reģionā ir viennozīmīgs. Chiappino romiešu dialekta vārdnīcā (Vocabulario romanesco) par piena jēru (abbacchio) sauc aitas mazuli, kuru vēl zīda vai kurš nesen pārtraukts zīdīt; par jēru (agnello) sauc aitas mazuli, kas ir aptuveni gadu vecs un jau divas reizes apcirpts. Florences izloksnē gan vienu, gan otru bez atšķirības sauc par agnello. Arī virknei darbību, ko veic ar abbacchio, romiešu leksikā ir īpaši nosaukumi, piemēram, sbacchiatura un abbacchiatura (piena jēru nokaušana).

         Atsauce uz specifikācijas publikāciju

      http://www.politicheagricole.it/flex/cm/pages/ServeBLOB.php/L/IT/IDPagina/3335,
      tieši atverot Lauksaimniecības un mežsaimniecības ministrijas tīmekļa vietnes mājaslapu (www.politicheagricole.it) un tad uzklikšķinot uz Qualità e sicurezza (ekrāna augšdaļas labajā pusē) un, visbeidzot, uz Disciplinari di Produzione all’esame dell’UE.


title: Komisijas Īstenošanas regula (ES) Nr. 293/2011 ( 2011. gada 23. marts ), ar ko nosaka piešķīruma koeficientu, noraida turpmākus pieteikumus un slēdz periodu pieteikumu iesniegšanai par pieejamajiem ārpuskvotas cukura daudzumiem, kas par samazinātu papildu maksājuma likmi jāpārdod Savienības tirgū

text:
               25.3.2011

               LV

               Eiropas Savienības Oficiālais Vēstnesis

               L 79/8

         KOMISIJAS ĪSTENOŠANAS REGULA (ES) Nr. 293/2011
   (2011. gada 23. marts),
   ar ko nosaka piešķīruma koeficientu, noraida turpmākus pieteikumus un slēdz periodu pieteikumu iesniegšanai par pieejamajiem ārpuskvotas cukura daudzumiem, kas par samazinātu papildu maksājuma likmi jāpārdod Savienības tirgū
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 3. marta Regulu (ES) Nr. 222/2011, ar ko nosaka ārkārtas pasākumus attiecībā uz ārpuskvotas cukura un izoglikozes laišanu Savienības tirgū par samazinātu papildu maksājuma likmi 2010./2011. tirdzniecības gadā (2), un jo īpaši tās 5. pantu,
   tā kā:

               (1)

               Daudzumi, kas iekļauti no 2011. gada 14. marta līdz 2011. gada 18. martam iesniegtajos pieteikumos sertifikātu saņemšanai par ārpuskvotas cukuru un paziņoti Komisijai, ir pārsnieguši Regulas (ES) Nr. 222/2011 1. pantā noteiktos ierobežojumus.

               (2)

               Tāpēc saskaņā ar Regulas (ES) Nr. 222/2011 5. pantu ir jānosaka piešķīruma koeficients, kuru dalībvalstis piemēro daudzumiem, kas iekļauti katrā paziņotajā pieteikumā sertifikātu saņemšanai, jānoraida pieteikumi, kas vēl nav paziņoti, un jāslēdz pieteikumu iesniegšanas periods.

               (3)

               Lai varētu rīkoties, pirms tiek izdoti sertifikāti, par kuriem tika iesniegti pieteikumi, šai regulai jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Daudzumus, par kuriem pieteikumi sertifikātu saņemšanai par ārpuskvotas cukuru tika iesniegti saskaņā ar Regulu (ES) Nr. 222/2011 no 2011. gada 14. marta līdz 2011. gada 18. martam un kuri paziņoti Komisijai, reizina ar piešķīruma koeficientu 67,106224 %. Ar šo noraida pieteikumus sertifikātu saņemšanai, kas iesniegti no 2011. gada 21. marta līdz 2011. gada 25. martam, un no 2011. gada 28. marta slēdz sertifikātu pieteikumu iesniegšanas periodu.
   2. pants
   Šī regula stājas spēkā dienā, kad tā publicēta Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 23. martā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 60, 5.3.2011., 6. lpp.


title: Padomes Īstenošanas regula (ES) Nr. 479/2014 ( 2014. gada 12. maijs ), ar kuru īsteno Regulu (EK) Nr. 560/2005, ar ko nosaka dažus īpašus ierobežojošus pasākumus, kuri vērsti pret konkrētām personām un vienībām saistībā ar situāciju Kotdivuārā

text:
               13.5.2014

               LV

               Eiropas Savienības Oficiālais Vēstnesis

               L 138/3

         PADOMES ĪSTENOŠANAS REGULA (ES) Nr. 479/2014
   (2014. gada 12. maijs),
   ar kuru īsteno Regulu (EK) Nr. 560/2005, ar ko nosaka dažus īpašus ierobežojošus pasākumus, kuri vērsti pret konkrētām personām un vienībām saistībā ar situāciju Kotdivuārā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 560/2005 (2005. gada 12. aprīlis), ar ko nosaka dažus īpašus ierobežojošus pasākumus, kuri vērsti pret konkrētām personām un vienībām saistībā ar situāciju Kotdivuārā (1), un jo īpaši tās 11.a panta 2. punktu,
   tā kā:

               (1)

               Padome 2005. gada 12. aprīlī pieņēma Regulu (EK) Nr. 560/2005.

               (2)

               Padome pārskatīja Regulas (EK) Nr. 560/2005 IA pielikumā ietverto sarakstu saskaņā ar minētās regulas 11.a panta 6. punktu.

               (3)

               Padome ir konstatējusi, ka vairs nav iemesla atstāt vienu personu Regulas (EK) Nr. 560/2005 IA pielikumā ietvertajā sarakstā.

               (4)

               Turklāt būtu jāatjaunina informācija par divām personām, kas iekļautas Regulas (EK) Nr. 560/2005 IA pielikumā ietvertajā sarakstā.

               (5)

               Tādēļ attiecīgi būtu jāgroza Regula (EK) Nr. 560/2005,

         IR PIEŅĒMUSI ŠO REGULU.
   1. pants
   Regulas (EK) Nr. 560/2005 IA pielikumu groza tā, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 12. maijā

            Padomes vārdā –

            priekšsēdētājs

         C. ASHTON

      (1)  OV L 95, 14.4.2005., 1. lpp.

      PIELIKUMS
      Regulas (EK) Nr. 560/2005 IA pielikumu groza šādi:

                  I.

                  Ierakstu attiecībā uz turpmāk norādīto personu aizstāj ar šādu ierakstu:

                              Uzvārds, vārds (un iespējamie pieņemtie vārdi)

                              Personas informācija

                              Iekļaušanas pamatojums

                              “4.

                              Marcel Gossio

                              Dzimis 1951. gada 18. februārīAdjamé.
                              Pases numurs: 08AA14345 (pieņemts, ka derīguma termiņš beidzās 2013. gada 6. oktobrī).

                              Par viņu ir izdots starptautisks apcietināšanas orderis. Iesaistīts publisku līdzekļu piesavināšanā un bruņotu grupējumu finansēšanā un apbruņošanā.
                              Būtiska persona Gbagbo klana un militāru grupējumu finansēšanā. Viņam ir arī būtiska loma nelikumīgā ieroču tirdzniecībā.
                              Nelikumīgi piesavināto līdzekļu daudzums un zināšanas par nelegālajiem ieroču tīkliem liecina par to, ka viņš joprojām apdraud Kotdivuāras drošību un stabilitāti.”

                  II.

                  Ierakstu attiecībā uz turpmāk norādīto personu pārdēvē šādi:
                  “Justin Koné Katina” aizstāj ar “Justin Koné Katinan”.

                  III.

                  Ierakstu attiecībā uz turpmāk norādīto personu svītro:

                     Oulaï Delafosse.


title: Komisijas Īstenošanas regula (ES) 2015/489 ( 2015. gada 23. marts ) par atļauju izmantot no Saccharomyces cerevisiae NCYC R645 iegūtu selēnmetionīnu par barības piedevu visām dzīvnieku sugām  Dokuments attiecas uz EEZ

text:
               24.3.2015

               LV

               Eiropas Savienības Oficiālais Vēstnesis

               L 78/5

         KOMISIJAS ĪSTENOŠANAS REGULA (ES) 2015/489
   (2015. gada 23. marts)
   par atļauju izmantot no Saccharomyces cerevisiae NCYC R645 iegūtu selēnmetionīnu par barības piedevu visām dzīvnieku sugām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība.

               (2)

               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju lietot no Saccharomyces cerevisiae (NCYC R645) iegūtu selēnmetionīnu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (3)

               Atļaujas pieteikums attiecas uz selēnmetionīna preparātu, selēna organisko savienojumu, lai to lietotu par barības piedevu visu sugu dzīvniekiem un klasificētu piedevu kategorijā “uzturfizioloģiskās piedevas”.

               (4)

               Eiropas Pārtikas nekaitīguma iestāde (“Iestāde”) 2014. gada 3. jūlija atzinumā (2) secināja, ka ierosinātajos lietošanas apstākļos no Saccharomyces cerevisiae (NCYC R645) iegūtam selēnmetionīnam nav nelabvēlīgas ietekmes uz dzīvnieku veselību, cilvēku veselību vai vidi un ka tā lietošanu var uzskatīt par vērtīgu selēna avotu visām dzīvnieku sugām. Iestāde uzskata, ka īpašas prasības uzraudzībai pēc piedevas laišanas tirgū noteikt nav vajadzīgs. Iestāde pārbaudīja arī ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

               (5)

               No Saccharomyces cerevisiae (NCYC R645) iegūta selēnmetionīna novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu būtu jāļauj lietot atbilstīgi šīs regulas pielikumam.

               (6)

               Iestāde secināja, ka ierobežojums attiecībā uz papildināšanu ar organisko selēnu, kas noteikts citiem organiskajiem selēna savienojumiem, būtu jāpiemēro arī no Saccharomyces cerevisiae (NCYC R645) iegūtam selēnmetionīnam. Turklāt, ja barībai tiek pievienoti arī citi selēna savienojumi, organiskā selēna papildinājums nedrīkstētu pārsniegt 0,2 mg uz kg kompleksās barības.

               (7)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā minēto preparātu, kas ietilpst piedevu kategorijā “uzturfizioloģiskās piedevas” un funkcionālajā grupā “mikroelementu maisījumi”, ir atļauts izmantot par dzīvnieku barības piedevu atbilstīgi pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 23. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 268, 18.10.2003., 29. lpp.

      (2)  EFSA Journal 2014; 12(7):3797.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas termiņš

                  Selēna saturs mg uz kg kompleksās barības ar mitruma saturu 12 %

                     Uzturfizioloģisko piedevu kategorija. Funkcionālā grupa: mikroelementu maisījumi

                  3b817

                  —

                  No Saccharomyces cerevisiae (NCYC R645) iegūts selēnmetionīns
                  (inaktivēts, ar selēnu bagātināts raugs)

                     Piedevas raksturojums

                  Organiskā selēna preparāts:

                              Selēna saturs: 2 000–2 400 mg Se/kg

                              Organiskais selēns > 98 % no kopējā selēna satura

                              Selēnmetionīns > 70 % no kopējā selēna satura

                     Aktīvās vielas raksturojums

                              No Saccharomyces cerevisiae (NCYC R645) iegūts selēnmetionīns

                              Ķīmiskā formula: C5H11NO2Se

                     Analīzes metode
                      (1)

                  Selēnmetionīna satura noteikšanai barības piedevā:

                              —

                              apgrieztās fāzes augstas izšķirtspējas šķidrumu hromatogrāfijas metode kopā ar UV noteikšanu (RP-HPLC-UV) vai

                              —

                              augstas izšķirtspējas šķidrumhromatogrāfija un induktīvi saistītas plazmas masas spektrometrija (HPLC-ICPMS) pēc trīskāršas proteolītiskās noārdīšanās.

                        Kopējā selēna satura noteikšanai barības piedevā:

                              —

                              induktīvi saistītas plazmas atomemisijas spektrometrija (ICP-AES) vai

                              —

                              induktīvi saistītas plazmas masspektrometrija (ICPMS).

                        Kopējā selēna satura noteikšanai premiksos, kombinētajā lopbarībā un barības sastāvdaļās: hidrīdu ģenerēšanas atomabsorbcijas spektrometrija (HGAAS) pēc mineralizācijas mikroviļņos (EN 16159:2012).

                  Visas sugas

                  —

                  0,50 (kopā)

                              1.

                              Piedevu iekļauj barībā premiksa veidā.

                              2.

                              Lietotāju drošībai: apstrādes laikā jālieto elpceļu aizsarglīdzekļi, aizsargbrilles un cimdi.

                              3.

                              Tehnoloģiskās piedevas vai barības sastāvdaļas, kas ietilpst piedevas preparātā, nodrošina putekļu veidošanas potenciālu < 0,2 mg selēna/m3 gaisa.

                              4.

                              Piedevas un premiksu lietošanas noteikumos norāda glabāšanas un stabilitātes nosacījumus.

                              5.

                              Maksimālais organiskā selēna pievienošanas daudzums:
                              0,20 mg Se/kg kompleksās barības ar mitruma saturu 12 %.

                  2025. gada 13. aprīlis

         (1)  Sīkāka informācija par analīzes metodēm ir pieejama Eiropas Savienības references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.


title: Komisijas Īstenošanas regula (ES) Nr. 803/2014 ( 2014. gada 24. jūlijs ), ar kuru groza Padomes Īstenošanas regulu (ES) Nr. 412/2013, ar ko nosaka galīgo antidempinga maksājumu un galīgi iekasē pagaidu maksājumu par Ķīnas Tautas Republikas izcelsmes keramikas galda piederumu un virtuves piederumu importu

text:
               25.7.2014

               LV

               Eiropas Savienības Oficiālais Vēstnesis

               L 219/33

         KOMISIJAS ĪSTENOŠANAS REGULA (ES) Nr. 803/2014
   (2014. gada 24. jūlijs),
   ar kuru groza Padomes Īstenošanas regulu (ES) Nr. 412/2013, ar ko nosaka galīgo antidempinga maksājumu un galīgi iekasē pagaidu maksājumu par Ķīnas Tautas Republikas izcelsmes keramikas galda piederumu un virtuves piederumu importu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”),
   ņemot vērā Padomes 2013. gada 13. maija Īstenošanas regulu (ES) Nr. 412/2013, ar ko nosaka galīgo antidempinga maksājumu un galīgi iekasē pagaidu maksājumu par Ķīnas Tautas Republikas izcelsmes keramikas galda piederumu un virtuves piederumu importu (2), un jo īpaši tās 3. pantu,
   tā kā:
   A.   IEPRIEKŠĒJĀ PROCEDŪRA

               (1)

               Padome 2013. gada 13. maijā ar Īstenošanas regulu (ES) Nr. 412/2013 noteica galīgo antidempinga maksājumu par Ķīnas Tautas Republikas (“ĶTR”) izcelsmes keramikas galda piederumu un virtuves piederumu importu.

               (2)

               Sākotnējā izmeklēšanā pieteicās liels skaits ražotāju eksportētāju no ĶTR. Rezultātā Komisija izveidoja izmeklējamo Ķīnas ražotāju eksportētāju izlasi.

               (3)

               Izlasē iekļautajiem uzņēmumiem par galda piederumu importu Padome noteica 13,1 % līdz 23,4 % individuālo maksājuma likmi un pārējiem uzņēmumiem, kas sadarbojās, bet nebija iekļauti izlasē – 17,9 %.

               (4)

               Attiecībā uz galda piederumu importu no Ķīnas uzņēmumiem, kas nepieteicās vai izmeklēšanā nesadarbojās, Padome arī noteica maksājuma likmi, proti, 36,1 %.

               (5)

               Īstenošanas regulas (ES) Nr. 412/2013 3. pantā norādīts, ka tad, ja kāds jauns ražotājs eksportētājs no ĶTR iesniedz Komisijai pietiekamus pierādījumus par to, ka:

                           1)

                           no 2011. gada 1. janvāra līdz 2011. gada 31. decembrim (“izmeklēšanas periods”) tas nav eksportējis uz Savienību keramikas galda piederumus un virtuves piederumus;

                           2)

                           tas nav saistīts ne ar vienu eksportētāju vai ražotāju ĶTR, uz kuru attiecas ar minēto regulu noteiktie antidempinga pasākumi; un

                           3)

                           tas faktiski ir eksportējis uz Savienību attiecīgo ražojumu pēc izmeklēšanas perioda, kas ņemts vērā, nosakot pasākumus, vai ir uzņēmies neatsaucamas līgumsaistības eksportēt uz Savienību ievērojamu daudzumu;

                     minētās regulas 1. panta 2. punktu var grozīt, nosakot jaunajam ražotājam eksportētājam maksājuma likmi, kas piemērojama uzņēmumiem, kas sadarbojās, bet nebija iekļauti izlasē, proti, vidējo svērto maksājuma likmi 17,9 %.

         B.   JAUNA RAŽOTĀJA EKSPORTĒTĀJA REŽĪMA PIEPRASĪJUMS

               (6)

               Pēc Īstenošanas regulas (ES) Nr. 412/2013 publicēšanas pieteicās četri uzņēmumi, apgalvojot, ka atbilst visiem trim iepriekš 5. apsvērumā izklāstītajiem kritērijiem un sniedza pierādījumus.

               (7)

               Visi četri uzņēmumi ir attiecīgā ražojuma ražotāji un eksportētāji.

               (8)

               Trīs no tiem jau darbojās sākotnējās izmeklēšanas laikā, bet sākotnējā izmeklēšanas periodā tiem nebija eksporta uz Savienību.

               (9)

               Ceturtais uzņēmums sākotnējās izmeklēšanas laikā vēl nebija izveidots, tāpēc minētajā izmeklēšanas periodā tam nevarēja būt eksporta.

               (10)

               Komisija analizēja visu četru uzņēmumu iesniegtos pierādījumus un konstatēja, ka katrs no četriem uzņēmumiem atbilst trim kritērijiem, kas izvērtējami, lai noteiktu vai uzņēmums ir jauns ražotājs eksportētājs. Tādējādi to nosaukumus var pievienot Īstenošanas regulas (ES) Nr. 412/2013 I pielikuma sarakstā, kurā uzskaitīti izlasē neiekļautie uzņēmumiem, kas sadarbojās.

               (11)

               Četri uzņēmumu un Savienības ražošanas nozare tika informēti par minētās izmeklēšanas konstatējumiem, un tiem tika dota iespēja sniegt piezīmes. Piezīmes netika saņemtas.

               (12)

               Šī regula ir saskaņā ar atzinumu, ko sniegusi komiteja, kas izveidota saskaņā ar pamatregulas 15. panta 1. punktu,

         IR PIEŅĒMUSI ŠO REGULU.
   1. pants
   Ķīnas Tautas Republikas ražotāju eksportētāju sarakstu Īstenošanas regulas (ES) Nr. 412/2013 I pielikumā papildina ar šādiem uzņēmumiem:

               Uzņēmums

                  Taric papildu kods

               Liling Taiyu Porcelain Industries Co., Ltd

               B956

               Liling Xinyi Ceramics Industry Ltd

               B957

               T&C Shantou Daily Chemical Industry Co., Ltd

               B958

               Jing He Ceramics Co., Ltd

               B959

         2. pants
   Kā noteikts Īstenošanas regulas (ES) Nr. 412/2013 1. panta 3. punktā, individuālās antidempinga maksājumu likmes piemēro tikai tad, ja dalībvalstu muitas dienestiem tiek uzrādīts derīgs rēķins, kas atbilst minētās regulas II pielikumā izklāstītajām prasībām. Ja šāds rēķins netiek uzrādīts, piemēro maksājumu, kas piemērojams “visiem pārējiem uzņēmumiem”, kuri norādīti minētās regulas 1. panta 2. Punkta tabulā.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 24. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 343, 22.12.2009., 51. lpp.

      (2)  OV L 131, 15.5.2013., 1. lpp.


title: Komisijas Īstenošanas regula (ES) 2016/1394 (2016. gada 16. augusts), ar kuru groza Īstenošanas regulu (ES) Nr. 809/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību

text:
               19.8.2016

               LV

               Eiropas Savienības Oficiālais Vēstnesis

               L 225/50

         KOMISIJAS ĪSTENOŠANAS REGULA (ES) 2016/1394
   (2016. gada 16. augusts),
   ar kuru groza Īstenošanas regulu (ES) Nr. 809/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 58. panta 1. punkta a) līdz c) apakšpunktu, 59. panta 1., 2. un 5. punktu un 62. panta 2. punkta b) apakšpunktu,
   tā kā:

               (1)

               Komisijas Deleģētās regulas (ES) Nr. 640/2014 (2) 19.a panta 2. punktā ir izklāstīti noteikumi attiecībā uz samazinātiem administratīviem sodiem par platības pārdeklarēšanu konkrētas platībatkarīgā atbalsta shēmas vai atbalsta pasākuma ietvaros, ja saņēmējs šādu sodu par minēto attiecīgo platībatkarīgā atbalsta shēmu vai atbalsta pasākumu līdz šim nav saņēmis. Ja saņēmējs nākamajā pieprasījumu gadā atkal saņem minētās regulas 19.a un 21. pantā minēto administratīvo sodu minētās attiecīgās platībatkarīgā atbalsta shēmas vai atbalsta pasākuma ietvaros, saskaņā ar pareizas finanšu pārvaldības principiem, lai nepieļautu sistēmas ļaunprātīgu izmantošanu un veicinātu pareizu deklarēšanu nākotnē, summas starpība būtu jāatmaksā. Tāpēc ir pamatoti šā noteikuma pēckontroles nolūkā paredzēt konkrētu kontroles intensitāti.

               (2)

               Jāprecizē, ka Komisijas Īstenošanas regulas (ES) Nr. 809/2014 (3) 50. panta 1. punktā minēto pārbaužu uz vietas nolūkā avansa maksājumi vai starpmaksājumi būtu jāņem vērā, aprēķinot 5 % kontroles intensitāti, kas piemērojama pārbaudēm uz vietas. Tāpēc ir lietderīgi grozīt minētās regulas 50. panta 1. punkta otro daļu.

               (3)

               Tāpēc Īstenošanas regula (ES) Nr. 809/2014 būtu attiecīgi jāgroza.

               (4)

               Tiešo maksājumu komiteja un lauku attīstības komiteja nav sniegušas atzinumu priekšsēdētāja noteiktajā termiņā,

         IR PIEŅĒMUSI ŠO REGULU.
   1. pants
   Grozījumi Īstenošanas regulā (ES) Nr. 809/2014
   Īstenošanas regulu (ES) Nr. 809/2014 groza šādi:

               1)

               regulā iekļauj šādu 33.a pantu:
               “33.a pants
               Papildu kontroles intensitāte, kas piemērojama Deleģētās regulas (ES) Nr. 640/2014 19.a panta 2. punktā minēto saņēmēju pēckontrolēm uz vietas
               1.   Saņēmējiem, kuriem saskaņā ar Deleģētās regulas (ES) Nr. 640/2014 19.a panta 2. punktu tika piemēroti samazināti administratīvie sodi par pārbaudē uz vietas konstatētu pārdeklarēšanu platībatkarīgā atbalsta shēmas vai atbalsta pasākuma ietvaros, nākamajā pieprasījumu gadā saistībā ar attiecīgo atbalsta shēmu vai atbalsta pasākumu veic pēckontroli uz vietas.
               2.   Šā panta 1. punktā minētā pēckontrole uz vietas nav nepieciešama, ja konstatēšanas gadā pēc konstatētās pārdeklarēšanas ir veikta attiecīgo atsauces zemes gabalu atjaunināšana lauksaimniecībā izmantojamo zemes gabalu identifikācijas sistēmā, kas minēta Deleģētās regulas (ES) Nr. 640/2014 5. pantā.”;

               2)

               regulas 50. panta 1. punkta otro daļu aizstāj ar šādu:
               “Ja par darbību, kuru pārbauda uz vietas, ir saņemti avansa maksājumi vai starpmaksājumi, minētos maksājumus ieskaita izdevumos, kurus aptver pārbaudes uz vietas, kā minēts pirmajā daļā.”

         2. pants
   Stāšanās spēkā un piemērošana
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro tiešo maksājumu atbalsta pieteikumiem, lauku attīstības atbalsta pieteikumiem un maksājuma pieprasījumiem, kas attiecas uz pieprasījumu gadiem vai piemaksu periodiem, sākot no 2016. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 16. augustā

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 549. lpp.

      (2)  Komisijas 2014. gada 11. marta Deleģētā regula (ES) Nr. 640/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz integrēto administrācijas un kontroles sistēmu, maksājumu atteikšanas vai atsaukšanas nosacījumiem un administratīvajiem sodiem, kas piemērojami tiešo maksājumu, lauku attīstības atbalsta un savstarpējās atbilstības kontekstā (OV L 181, 20.6.2014., 48. lpp.).

      (3)  Komisijas 2014. gada 17. jūlija Īstenošanas regula (ES) Nr. 809/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību (OV L 227, 31.7.2014., 69. lpp.).


title: Komisijas Īstenošanas regula (ES) 2016/2080 (2016. gada 25. novembris) ar ko sāk vājpiena pulvera pārdošanu konkursa procedūrā

text:
               29.11.2016

               LV

               Eiropas Savienības Oficiālais Vēstnesis

               L 321/45

         KOMISIJAS ĪSTENOŠANAS REGULA (ES) 2016/2080
   (2016. gada 25. novembris)
   ar ko sāk vājpiena pulvera pārdošanu konkursa procedūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2016. gada 18. maija Īstenošanas regulu (ES) 2016/1240, ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz valsts intervenci un privātās uzglabāšanas atbalstu (2), un jo īpaši tās 28. pantu un 31. panta 1. punktu,
   tā kā:

               (1)

               Ņemot vērā pašreizējo situāciju vājpiena pulvera tirgū saistībā ar cenu atgūšanos un intervences krājumu augsto līmeni, ir atbilstoši sākt vājpiena pulvera pārdošanu no valsts intervences krājumiem, izmantojot konkursa procedūru saskaņā ar Īstenošanas regulu (ES) 2016/1240.

               (2)

               Lai pienācīgi pārdotu intervences krājumus, ir jāprecizē datums, līdz kuram attiecībā uz pārdošanai pieejamo vājpiena pulveri ir jāsāk valsts intervence.

               (3)

               Saskaņā ar Īstenošanas regulas (ES) 2016/1240 28. panta 4. punkta b), c) un d) apakšpunktu ir jānosaka konkursa piedāvājumu iesniegšanas periodi, minimālais daudzums, par kuru var iesniegt piedāvājumu un tas, cik liels nodrošinājums jāiemaksā, iesniedzot piedāvājumu.

               (4)

               Īstenošanas regulas (ES) 2016/1240 31. panta 1. punkta piemērošanas vajadzībām ir jānosaka laika ierobežojumi, kas dalībvalstīm jāņem vērā, nosūtot Komisijai paziņojumus par visiem pieņemamajiem konkursa piedāvājumiem.

               (5)

               Efektīvas pārvaldības interesēs dalībvalstīm būtu jānosūta paziņojumi Komisijai saskaņā ar Komisijas Regulu (EK) Nr. 792/2009 (3).

               (6)

               Lauksaimniecības tirgu kopīgās organizācijas komiteja nav sniegusi atzinumu tās priekšsēdētāja noliktajā termiņā,

         IR PIEŅĒMUSI ŠO REGULU.
   1. pants
   Darbības joma
   Tāda vājpiena pulvera pārdošanu konkursa procedūrā, kas glabāšanā nodots pirms 2015. gada 1. novembra, sāk atbilstīgi nosacījumiem, kuri izklāstīti Īstenošanas regulas (ES) 2016/1240 II sadaļas III nodaļā.
   2. pants
   Konkursa piedāvājumu iesniegšana
   1.   Piedāvājumu iesniegšanas termiņš pirmajai konkursa daļai beidzas 2016. gada 13. decembrī plkst. 11.00 (pēc Briseles laika).
   2.   Piedāvājumu iesniegšanas termiņi otrajai un turpmākajām konkursa daļām sākas pirmajā darbdienā pēc iepriekšējā termiņa beigām. Minētie termiņi ir mēneša pirmā un trešā otrdiena plkst. 11.00 (pēc Briseles laika). Tomēr augustā šis termiņš ir plkst. 11.00 (pēc Briseles laika) ceturtajā otrdienā, bet decembrī – plkst. 11.00 (pēc Briseles laika) otrajā otrdienā. Ja otrdiena ir valsts svētku diena, termiņš ir iepriekšējā darbdiena plkst. 11.00 (pēc Briseles laika).
   3.   Konkursa piedāvājumus iesniedz dalībvalstu apstiprinātajām maksājumu aģentūrām (4).
   3. pants
   Daudzums konkursa piedāvājumā un mērvienība
   Vājpiena pulvera minimālais daudzums, par kuru var iesniegt piedāvājumu, ir 20 tonnas.
   Piedāvātā cena ir cena par 100 kg produkta.
   4. pants
   Nodrošinājums
   Iesniedzot vājpiena pulvera pārdošanas piedāvājumu, maksājumu aģentūrai, kurā iesniegts piedāvājums, iemaksā nodrošinājumu, kas ir EUR 50 par tonnu.
   5. pants
   Paziņojums Komisijai
   Saskaņā ar Regulu (EK) Nr. 792/2009 paziņojumu, kas paredzēts Īstenošanas Regulas (ES) 2016/1240 31. panta 1. punktā, nosūta līdz plkst. 16.00 (pēc Briseles laika) dienās, kas minētas šīs regulas 2. pantā.
   6. pants
   Stāšanās spēkā
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 25. novembrī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 347, 20.12.2013., 671. lpp.

      (2)  OV L 206, 30.7.2016., 71. lpp.

      (3)  Komisijas 2009. gada 31. augusta Regula (EK) Nr. 792/2009, ar ko nosaka kārtību, kādā dalībvalstis Komisijai paziņo informāciju un dokumentus, kas pieprasīti, īstenojot tirgu kopīgo organizāciju, tiešo maksājumu režīmu, lauksaimniecības produktu veicināšanas pasākumus, kā arī režīmus, ko piemēro attālākajiem reģioniem un Egejas jūras nelielajām salām (OV L 228, 1.9.2009., 3. lpp.).

      (4)  Maksājumu aģentūru adreses ir pieejamas Eiropas Komisijas vietnē http://ec.europa.eu/agriculture/milk/policy-instruments/index_en.htm.


title: Komisijas Īstenošanas regula (ES) Nr. 148/2014 ( 2014. gada 17. februāris ), ar ko groza Regulu (EK) Nr. 1249/2008 attiecībā uz kategorijām un klasēm tirgus cenu reģistrēšanai liellopu gaļas nozarē un attiecībā uz cūku liemeņu tirgus cenu

text:
               18.2.2014

               LV

               Eiropas Savienības Oficiālais Vēstnesis

               L 46/1

      KOMISIJAS ĪSTENOŠANAS REGULA (ES) Nr. 148/2014
   (2014. gada 17. februāris),
   ar ko groza Regulu (EK) Nr. 1249/2008 attiecībā uz kategorijām un klasēm tirgus cenu reģistrēšanai liellopu gaļas nozarē un attiecībā uz cūku liemeņu tirgus cenu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 20. panta pirmās daļas s) punktu,
   tā kā:

               (1)

               Komisijas Regulā (EK) Nr. 1249/2008 (2) ir paredzēti sīki izstrādāti noteikumi par Savienības skalu ieviešanu liellopu, cūku un aitu liemeņu klasificēšanai un to cenu paziņošanas kārtību, kā noteikts Padomes Regulas (EK) Nr. 1234/2007 (3) 43. panta m) punktā. Regula (EK) Nr. 1234/2007 no 2014. gada 1. janvāra ir atcelta un aizstāta ar Regulu (ES) Nr. 1308/2013.

               (2)

               Saskaņā ar Regulas (ES) Nr. 1308/2013 IV pielikuma A daļas II iedaļu Savienības skalas liellopu liemeņu klasificēšanai A, C un E kategorijā iekļauj attiecīgi tādu nekastrētu vīriešu kārtas, kastrētu vīriešu kārtas un sieviešu kārtas dzīvnieku liemeņus, kuri ir vecumā no 12 līdz 24 mēnešiem. Turklāt ar Regulu (ES) Nr. 1308/2013 minētajai klasifikācijai pievienoja jaunu Z kategoriju, kurā iekļauj tādu dzīvnieku liemeņus, kuri ir vecumā no 8 līdz 12 mēnešiem. Ņemot vērā iepriekš teikto, ir jāpielāgo kategorijas un klases, kurām saskaņā ar Regulu (EK) Nr. 1249/2008 ir jāreģistrē valsts un Savienības tirgus cenas liellopu gaļas nozarē.

               (3)

               Attiecībā uz Savienības skalu cūku liemeņu klasificēšanai ar Regulu (ES) Nr. 1308/2013 ieviesa obligāto S klasi, kurā iekļāva liemeņus ar liesās gaļas saturu 60 % vai vairāk no liemeņa svara, un rezervēja E klasi liemeņiem ar liesās gaļas saturu no 55 % līdz 60 % no liemeņa svara. Tādējādi ir jāpielāgo Regulas (EK) Nr. 1249/2008 noteikums, uz kura pamata nosaka cūku liemeņu tirgus cenas dalībvalstīs.

               (4)

               Tāpēc Regula (EK) Nr. 1249/2008 būtu attiecīgi jāgroza.

               (5)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Regulu (EK) Nr. 1249/2008 groza šādi:

               1)

               regulas 14. panta 1. punktu aizstāj ar šādu:
               “1.   Valsts un Savienības tirgus cenu reģistrāciju, pamatojoties uz Savienības klasifikācijas skalu, kas minēta Eiropas Parlamenta un Padomes Regulas (ES) Nr. 1308/2013 (4) 10. pantā, veic katru nedēļu, un tā attiecas uz uzbūves un tauku slāņa klasēm kategorijās, kas noteiktas minētās regulas IV pielikuma A daļas II iedaļā:

                           a)

                           tādu dzīvnieku liemeņi, kuri ir vecumā no 8 mēnešiem līdz 12 mēnešiem: U2, U3, R2, R3, O2, O3;

                           b)

                           tādu nekastrētu vīriešu kārtas dzīvnieku liemeņi, kuri ir vecumā no 12 mēnešiem līdz 24 mēnešiem: U2, U3, R2, R3, O2, O3;

                           c)

                           tādu nekastrētu vīriešu kārtas dzīvnieku liemeņi, kuru vecums pārsniedz 24 mēnešus: R3;

                           d)

                           tādu kastrētu vīriešu kārtas dzīvnieku liemeņi, kuru vecums pārsniedz 12 mēnešus: U2, U3, U4, R3, R4, O3, O4;

                           e)

                           atnesušos sieviešu kārtas dzīvnieku liemeņi: R3, R4, O2, O3, O4, P2, P3;

                           f)

                           citi tādu sieviešu kārtas dzīvnieku liemeņi, kuru vecums pārsniedz 12 mēnešus: U2, U3, R2, R3, R4, O2, O3, O4.

               2)

               regulas 25. panta 2. punktu aizstāj ar šādu:
               “2.   Šā panta 1. punktā minēto cenu nosaka, izmantojot kotāciju šādām kategorijām:

                           a)

                           liemeņi, kas sver no 60 līdz 120 kg: E, S;

                           b)

                           liemeņi, kas sver no 120 līdz 180 kg: R.”

         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 17. februārī

            Komisijas vārdā –

            priekšsēdētājs

         José Manuel BARROSO

      (1)  OV L 347, 20.12.2013., 671. lpp.

      (2)  Komisijas 2008. gada 10. decembra Regula (EK) Nr. 1249/2008, ar ko paredz sīki izstrādātus noteikumus par Kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību (OV L 337, 16.12.2008., 3. lpp.).

      (3)  Padomes 2007. gada 22. oktobra Regula (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”) (OV L 299, 16.11.2007., 1. lpp.).

      (4)  OV L 347, 20.12.2013., 671. lpp.”;